มีอะไรกับแฟนเดือนละ2-3ครั้งโดยป้องกัน ถุงยางอนามัยบ้างยาคุมฉุกเฉินบ้าง.ล่าสุดมีอะไรกับแฟน4สค.แล้วกินยาคุมฉุกเฉินจกนั้นวันที่14สค.-15สค.ประจำเดือนมา หลังจากนั้นก็ไม่มาเกือบ2เดือนจนตอนนี้6ตค.ก็ยังไม่มา อยากทราบว่าเป็นผลจากยาคุมหรือป่าวคะ ฉันอายุ17คะแล้วปกติก่อนกินยาคุมประจำเดือนจะมาประมานสิ้นเดือนค้ะ
สวัสดีค่ะ เลือดที่ออกในวันที่ 14-15 ส.ค. อาจเป็นเลือดที่เกิดจากผลของยาคุมฉุกเฉินที่ทานไปในวันที่ 4 ส.ค.ได้ เนื่องจากไม่ใช่ช่วงวันที่ที่ประจำเดือนควรจะมาส่วนการที่ประจำเดือนยังไม่มานั้น อาจเกิดจาก- การตั้งครรภ์ เพราะยาคุมฉุกเฉินนั้น ไม่สามารถช่วยป้องกันการตั้งครรภ์ได้ 100%- ผลของยาคุมฉุกเฉิน ซึ่งจะไปมีผลต่อการทำงานของรังไข่ ทำให้ประจำเดือนมาช้าได้- การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็วแนะนำควรลองตรวจหาการตั้งครรภ์ดูก่อนค่ะ หากตรวจไม่พบ ก็ให้รอประจำเดือนไปอีกซักระยะ ประจำเดือนก็น่าจะมาในที่สุดค่ะ เพียงแต่ในระหว่างนี้ ก็ไม่ควรใช้ยาคุมฉุกเฉินอีก ควรใช้แค่ถุงยางอนามัยป้องกันไปก่อน และเมื่อมีประจำเดือนมาแล้ว ควรเลือกใช้วิธีคุมกำเนิดที่มีประสิทธิภาพ เช่น ยาเม็ดคุมกำเนิด ยาฉีดคุมกำเนิด เป็นต้น